Erethizon dorsatum

Erethizon dorsatum es una espècia de pòrc-espin de la familha dels Eretizontids tanben apelada pòrc espin d'America.

Abita tota l'America del Nòrd : essencialament dins de bòsques, mas tanben dins los desèrts e la tondra.

Passa fòrça temps dins los arbres, son sens de l'equilibri e sas àrpias longas ne fan un escalabraire excellent. Possedís  picants que se plantan dins la pèl d'un adversari; mas lo pòrc espic d'America preferís evitar l'afrontament en clacant de las dents e en emetent una odor acra eissida d'una glanda soscaudala. Dormís dins un arbre cròi o una cavitat rocosa. La noiridura consistís en ruscas de conifèrs, aguilhas de pins, fuèlhas, granas e frucha.

Un sol pichon ven al mond aprèp sèt meses de gestacion; sos picants son corts e mòls. La longevitat pòt aténher 18 ans.

 Ligams extèrnes 
 Lo pòrc espin, Fauna e flòra del país 

Categoria:Rosegaire (nom scientific)
Categoria:Eretizontid